Document ID: 31995R2131

KOMISSION ASETUS (EY) N:o 2131/95,
annettu 7 päivänä syyskuuta 1995,
perustamissopimuksen 85 artiklan 3 kohdan soveltamisesta patenttilisenssisopimusten ryhmiin annetun asetuksen (ETY) N:o 2349/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksen N:o 19/65/ETY (1) 2 päivältä maaliskuuta 1965 koskien perustamissopimuksen 85 artiklan 3 kohdan soveltamista tiettyihin sopimuksiin ja yhdenmukaistettuihin menettelytapoihin, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 1 artiklan,
julkaistuaan tämän asetuksen luonnoksen,
kuultuaan kilpailua rajoittavia menettelytapoja ja määräävää markkina-asemaa käsittelevää neuvoa-antavaa komiteaa,
sekä katsoo, että
asetuksen N:o 19/65/ETY perusteella komissiolla on valtuus soveltaa perustamissopimuksen 85 artiklan 3 kohtaa tiettyihin keskinäisiin lisenssisopimuksiin ja yhdenmukaistettuihin menettelytapoihin, jotka kuuluvat 85 artiklan 1 kohdan soveltamisalaan,
komission asetus (ETY) N:o 2349/84 (2) 23 päivältä heinäkuuta 1984, joka koskee perustamissopimuksen 85 artiklan 3 kohdan soveltamista tiettyihin patenttilisenssisopimuksiin, sellaisena kuin se on muutettuna asetuksella (EY) N:o 70/95 (3), on voimassa ainoastaan 31 päivään joulukuuta 1994; voimassaoloa on pidennetty 30 päivään kesäkuuta 1995 saakka,
komissio julkaisi 30 päivänä kesäkuuta 1994 asetusluonnoksen (4), joka koskee perustamissopimuksen 85 artiklan 3 kohdan soveltamista tiettyihin teknologian siirtoa koskeviin sopimuksiin; edellä mainitun luonnoksen julkaisemisen ja 31 päivänä tammikuuta 1995 pidetyn kuulustelun jälkeen komissio on saanut huomautuksia, minkä vuoksi komissio on huolellisesti harkinnut syntyneitä ongelmia ja tehnyt asiaankuuluvia lisäyksiä,
menettelylliset vaatimukset tekstin saattamiseksi valmiiksi kaikilla virallisilla kielillä ja ehto riittävästä viipymästä asetuksen soveltamisen ja sen voimaan astumisen välillä vaativat ylimääräisen ajanjakson, ja
näin ollen on välttämätöntä pidentää asetuksen (ETY) N:o 2349/84 voimassaoloa kuudella kuukaudella,
ON ANTANUT TÄMÄN ASETUKSEN:
1 artikla
Asetuksen (ETY) N:o 2349/84 14 artiklassa oleva päivämäärä "30. kesäkuuta 1995" korvataan päivämäärällä "31. joulukuuta 1995".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä syyskuuta 1995.

Labels: 7
4